text: Ung mand truede personale i supermarked med en stor kniv
  07 marts 2017 kl. 21.10
  Kort efter klokken 21 begik en ung mand røveri mod Rema 1000 på Parkvej i Esbjerg. Manden truede personalet med en stor kniv.
  En ung mand begik tirsdag aften ved 21-tiden røveri mod Rema 1000 på Parkvej i Esbjerg. Manden truede personalet til at udlevere kontanter fra kassen.
  - Kassebeholdningen var ikke ret stor, så det er ikke meget, som han har fået med sig, oplyser Erik Lindholdt, vagtchef ved Syd- og Sønderjyllands Politi til TV SYD.
  Manden beskrives om ret ung - omkring de 18 år. Han er mellem 170-180 centimeter høj, og var under røveriet iført grå bukser, mørk jakke og havde maskeret sit ansigt med et tørklæde. 
  Hvis man har oplysninger i sagen, kan politiet kontaktes på 1-1-4.
  Røveri mod Rema 1000 kl. 21 på Parkvej i Esbjerg, hvor personalet blev truet med kniv. G-mand undløb ad Norddalsvej mod nord. #politidk
  
  